Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13908

1. A kockázati fa módszer egy grafikai mód az egy meghatározott meghibásodás állapot és az ezen állapothoz vezető okok, vagy meghibásodások közötti logikai kapcsolat kifejezéséhez. Ez a légiközlekedési iparban alkalmazásban lévő hiba fa elemzés alkalmazása. 1.1 A módszerben egy logikai szimbólum sorozat kerül alkalmazásra a különféle meghibásodások okai közötti kapcsolat ábrázolására. Ebben az útmutató anyagban a következő szimbólumok használatosak: Az "ÉS" kapu azt a logikai műveletet írja le, amely által az összes bemenő eset együtt étezése szükségszerű, hogy létrehozza a kimenő esetet. A "VAGY" kapu egy olyan helyzetet határoz meg, amely által a kimeneti eset akkor fog fennállni, amikor egy vagy több bemenő eset fennáll. A téglalap egy olyan esetet azonosít, ami a bemenő logikai kapun keresztüljutó hibák, vagy meghibásodások kombinációjából származik. A kör egy olyan elsődleges meghibásodási esetet ír le, ami nem igényel további kifejtést. Az így azonosított tételek meghibásodási módja és gyakorisága tapasztalati adatokból kerül levezetésre. 1.2 A módszer az esetek egymás után következésének és kombinációjának azt a vizuális ábrázolását adja meg, ami a legnagyobb meghibásodási eseményhez vezet. A módszert fel lehet használni a legnagyobb meghibásodási esemény bekövetkezése valószínűségének meghatározására, feltéve, hogy az egyedi események valószínűsége ismert, vagy megbecsülhető. Egy egyszerű hiba esetén a favalószínűségeket közvetlenül lehet kiszámítani, de gondosan kell eljárni akkor, amikor az elsődleges meghibásodási esemény nem független, azaz a meghibásodási események egynél több vonalvezetéssel közösek. 1.3 Ebben az útmutató anyagban az előforduló legmagasabb szintű esemény elfogadható valószínűsége a kockázat elosztásával kerül meghatározásra, és a hiba-fa a kockázatnak az integritási és a szolgáltatás folyamatossági kockázatba történő további felosztására használatos. Ennek megfelelően inkább a "kockázati fa" kifejezést használjuk a "hiba-fa" kifejezés helyett.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes